google/wiki40b huggingface dataset:
Craig Ramsay

Hráčska kariéra

Craig Ramsay bol v roku 1971 draftovaný z 19. miesta do tímu Buffalo Sabres, v ktorom hral počas celej svojej hráčskej kariéry v NHL. Odohral 1070 zápasov v základnej časti, v ktorých nazbieral 672 bodov (252+420). V zápasoch vo vyraďovacej fáze, ktorých odohral 89 pridal ďalších 48 bodov (17+31). Za svoju kariéru strelil 252 gólov a pripísal si 420 asistencií.

Trénerská kariéra

Keď Craig Ramsay ukončil svoju hráčsku kariéru, v buffalskom tíme pokračoval aj naďalej a to na pozícii asistenta trénera. Po dvoch rokoch sa stal hlavným trénerom Buffala Sabres. Jeho práca hlavného trénera však netrvala dlho a onedlho sa presunul na iné manažérske funkcie, ktoré vykonával až do roku 1993.
V roku 1993 opustil Sabres a pridal sa k tímu Florida Panters. Tam dva roky, teda do roku 1995 pracoval ako asistent trénera. 
V sezóne 1995/1996 pôsobil ako profesionálny skaut tímu Dallas Stars.
Ďalšie dve sezóny trénoval ako asistent trénera tím Ottawa Senators potom sa presunul do Philadelphie Flyers, kde v závere sezóny 1999/2000 nahradil na pozícii hlavného trénera Rogera Neilsona. Po troch mesiacoch ročníka 2000/2001 prepustil svoje miesto Billovi Barberovi.
Následne sa presunul k tímu Tampy Bay Lightning, kde pôsobil ako asistent trénera a v roku 2004 s týmto tímom vyhral Stanleyho pohár.
Medzi rokmi 2007 až 2010 bol asistentom trénera v Bostone Bruins. Potom bol rok hlavným trénerom Atlanty Thrashers.
Potom čo skončil pri Thrasheroch pokračoval na lavičke Floridy Panthers ako asistent trénera Kevina Dineena, ktorým bol tri roky. Dňa 8. novembra 2013 bol však spolu s hlavným trénerom a asistentom trénera Gordonom Murphym vyhodený.
Po konci u Pantherov si ho najal tím Edmonton Oilers na pozíciu asistenta trénera, kde 10. júna 2014 nahradil Kellyho Buchbergera. V tíme skončil takmer po jednom roku, 4. júna 2015.

Reprezentačný tréner

V roku 2017 Slovensko hľadalo náhradu za hlavného trénera Zdena Cígera, Miroslav Šatan sa vyjadril, že by malo ísť o zahraničného experta. Dňa 9. augusta 2017 nakoniec Miroslav Šatan, generálny manažér mužského Slovenského národného hokejového mužstva oznámil, že s Craigom Ramsaym bol podpísaný trénersky kontrakt na dva roky, teda do majstrovstiev sveta v roku 2019, ktoré sa konajú na Slovensku.
Craig Ramsay povedal, že Slovensko má talentovaných hráčov, ktorí však potrebujú byť správne vedení. Miroslav Šatan ho podľa Ramsayho slov oslovil, aby priniesol skúsenosti z Národnej hokejovej ligy a skĺbil ich s európskym štýlom hokeja.
V sezóne 2016/2017, teda ešte pred nástupom hlavného trénera Ramsayho, Slovensko v konečnom účtovaní obsadilo na svetovom šampionáte 14. miesto, čo bol najhorší výsledok Slovenského tímu v A-kategórii majstrovstiev sveta. Na prvých majstrovstvách sveta, kde už Slovákov viedol Craig Ramsay skončili slovenskí hokejisti o 5 miest lepšie, na 9. mieste. Tak isto sa umiestnili aj medzi rokmi 2014 až 2016.
Montdoré

Poloha

Obec má rozlohu 7,59 km². Najvyšší bod je položený 392 m n. m. a najnižší bod 229 m n. m.

Obyvateľstvo

Počet obyvateľov obce je 70 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gioux

Poloha

Obec má rozlohu 37,42 km². Najvyšší bod je položený 886 m n. m. a najnižší bod 608 m n. m.

Obyvateľstvo

Počet obyvateľov obce je 171 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Umbrella Corporation

Umbrella Corporation je fiktívna biochemická spoločnosť z filmovej série Resident Evil (film). Vystupuje vo všetkých šiestich doteraz natočených častiach.
Vo svojich obrovských podzemných laboratóriách (Hniezdo) uskutočňovala nezákonné a veľmi nebezpečné pokusy. Bola známa ako výhradný dodávateľ liekov, zdravotnej starostlivosti a počítačových technológií. Drvivá väčšina domácností používala ich výrobky. V skutočnosti bol ich hlavný zámer skúmanie a vývoj biochemických a bioorganických zbraní a testy a pokusy na zvieratách. To však zostávalo v tajnosti. Zamestnanci Umbrelly pracujúci v Hniezde, žili a pracovali v podzemí. Náplň ich práce bola utajená a pre spoločnosť bola prioritou číslo 1.
V prvej časti filmovej série nesúcej názov Resident Evil je korporácia Umbrella ohrozená zvnútra. Jeden zamestnanec predáva informácie von. Tieto informácie majú viesť k zničeniu spoločnosti. To však vyvolá katastrofu. Človek ktorý sa vďaka získaným prístupovým kódom dostane až k samotnému T-vírusu sa rozhodne jednu ampuliek s vírusom zničiť priamo v laboratóriách Umbrelly a to odštartuje desivý kolotoč prvého dielu a vlastne celej filmovej série.
V druhej časti nesúcej názov Resident Evil: Apocalypse sa nemrtví dostanú z Hniezda a ohrozia celé Racoon City. Prioritou pre Umbrellu je teraz evakuovať z mesta pre spoločnosť dôležité osoby, predovšetkým vedcov. Izolovať mesto a nakoniec zničiť celé mesto raketovým útokom.
V tretej časti s názvom Resident Evil: Exinction je svet jedna veľká púšť, spoločnosť Umbrella teraz sídli opäť v podzemných laboratóriách a snaží sa vyvinúť dokonalý model Alice. Jej originál, teda samotná Alice, zatiaľ križuje svet. Aj tentokrát sa všetko vymyká kontrole a vnútri laboratórií sa po veľkej dávke protilátky mení šéf celého projektu na monštrum. Začína boj medzi korporáciou Umbrella a Alicou a to všetko vo svete nikoho, vo svete nemrtvých, posledných zvyškov ľudí, vo svete, kde už nič nebude ako predtým.
Umbrella Corporation je však spomínaná aj Kerry Thornleyom vo svojom predhovore k piatemu vydaniu základného Diskordiánskeho spisu; Podstata sváru (Principia Discordia).
Lev VIII.

Život

Platnosť jeho pontifikátu aj doba trvania jeho pontifikátu je však sporná, spochybňovaná je platnosť jeho pontifikátu pred smrťou Jána XII. (14. máj 964) aj po jeho smrti, kedy Rimania zvolili za Jánovho nástupcu Benedikta V. (22. máj 964). Jasne sa k legitímnosti týchto pápežov (či presnejšie k legitímnej dĺžke ich pontifikátu) nevyjadruje ani oficiálna vatikánska publikácia Anuario pontificio.
Borderská kólia

Povaha a upotrebenie

Borderská kólia je mimoriadne inteligentné plemeno. Pri svojom pracovnom využití sa jedince museli spoliehať na svoje vlastné schopnosti, čo z neho spravilo bystrého a nezávislého psa. Schopnosť pásť majú borderské kólie vrodený, čo sa prejavuje tým, že pasú všetko, čo sa hýbe - ovce, kravy, ale aj mačky, kačky, či deti. Je to plemeno plné energie, ktorú potrebuje zmysluplne spotrebovať. Okrem pasenia sú vhodné rôzne kynologické športy ako sú agility, tanec so psom, flyball, frisbee, športová kynológia a pod. V rukách neskúseného majiteľa sa môže z borderky stať nervózny a podráždený jedinec, pri nedostatku aktivity máva deštrukčné sklony. 
Je to rýchlo sa učiace a ľahko ovládateľné plemeno s veľkou chuťou pracovať. Vďaka tomu môžeme plemeno stretnúť aj v úlohe záchranárskeho, lavínového psa, či canisterapeuta alebo psa vyhľadávajúceho drogy.
Judita Beláková

Životopis

V r. 1985 absolvovala Stavebnú fakultu VŠT v Košiciach. Získala viacero ocenení na absolventských detských literárnych súťažiach a na Wolkrovej Polianke. Publikovala a publikuje v Podtatranských novinách, v Literárnej prílohe Smeny, v Novom slove mladých, Slovenských pohľadoch a i. Žije a pracuje v Poprade.
Dimitris Christofias

Kariéra

V roku 1991 bol prvýkrát zvolený do parlamentu, ako kandidát kraja Kerynia. V roku 2006 sa stal predsedom komunistickej strany, ktorým bol až do svojho zvolenia za prezidenta v roku 2008, kedy sa podľa zákona musel stiahnuť zo strany. Svojim zvolením sa Christofias stal prvým komunistickým lídrom krajiny Európskej únie. Počas jeho vlády sa Cyprus od júla 2012 stal po prvýkrát predsedníckou krajinou Európskej únie. V dôsledku gréckej dlhovej krízy sa dostali do hlbokej recesie aj cyperské banky, ktoré boli silno nadviazané na grécke banky. Christofias bol preto nútený požiadať EU o pôžičku z eurovalu. Ako sa sám vyjadril, krízu prežívajú len cyperské banky, v dôsledku gréckej krízy, samotná ekonomika štátu však problémy nemá. Najskôr sa chcel kvôli pôžičke obrátiť na Rusko, no čelil kritike zo strany Európy. Christofias vo februárových voľbách (2013) nekandidoval, no komunistický a stredoľaví kandidáti Malas a Lilikas boli porazení stredopravým kandidátom Nikosom Anastasiadisom, ktorí podporuje úsporné opatrenia a medzinárodnú pôžičku.
Emgeton (firma)

Emgeton bola spoločnosť, zaoberajúca sa výrobou prostriedkov určených na zaznamenávanie audio–vizuálnych diel v bývalom Česko-Slovensku.

História

Spoločnosť Emgeton bola založená v roku 1951. Medzi jej výrobky na česko-slovenskom trhu patrili štúdiové páskové kotúče, audiokazety, videokazety a diskety. Značku Emgeton vlastnili Filmové laboratoře Barrandov.
Kunahandú

Kunahandú (maldiv. ކުނަހަންދޫ‎) je jeden z obývaných ostrovov na atole Lámu na Maldivách. Počet obyvateľov je 697 (jún 2006), dĺžka ostrova 1 900 m, šírka 750 m. Vzdialenosť od hlavného mesta Male je 262,74 km.
Saint-Cyr-des-Gâts

Poloha

Obec má rozlohu 21,08 km². Najvyšší bod je položený 132 m n. m. a najnižší bod 49 m n. m.

Obyvateľstvo

Počet obyvateľov obce je 521 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chemoterapia

Chemoterapia je  v pôvodnom význame liečebná metóda liečby onkologických a parazitárnych ochorení pri ktorých liek cielene zasahuje len rakovinové bunky alebo bunky parazita.

História

Zakladateľom chemoterapie je Paul Ehrlich, ktorý koncom devätnásteho storočia objavil zlúčeninu arzénu – salvarzán. Salvarzán sa skoro polstoročie používal na liečenie syfilisu. Po objavení antibiotík bol nahradený penicilínom.

Súčasnosť

Pod pojmom chemoterapia sa označuje akákoľvek liečebná terapia založená na užívaní chemického lieku pacientom. Z praktického hľadiska sa pod pojmom chemoterapia myslí protinádorová terapia, t. j. liečba onkologického ochorenia klasickými cytostatikami. V takomto prípade chemoterapia sa môže aplikovať ako primárna liečba, alebo pred, po alebo súčasne s rádioterapiou či chirurgiou.
Norman Earl Thagard

Mladosť a výcvik

Po základnej a strednej škole v roku 1966 vyštudoval Floridskú štátnu univerzitu. Potom nastúpil do armády ako letec k námorníctvu. V roku 1977 na texaskej univerzite obhájil doktorát medicíny. Do tímu kozmonautov NASA bol vybraný roku 1978 ako astronaut – špecialista. V tom čas už bol ženatý a mal dve deti.

Po letoch

Pol roka po svojom návrate z piateho letu z NASA odišiel.
Petra Nagyová-Džerengová

Životopis

Vyštudovala Ekonomickú univerzitu a usadila sa v Bratislave. Pracovala ako letuška, neskôr ako moderátorka a redaktorka Slovenskej televízie. Vydala sa za Józsefa Nagya a má štyri deti (dvoch synov Lea, Tea a dve dcéry Lóru a Kláru).

Tvorba

Veľký vplyv na jej tvorbu má spisovateľka Táňa Keleová-Vasilková, ktorej diela sa stali podnetom pre jej vlastnú tvorbu. Príbehy zasadzuje do reálnych miest a väčšinou píše príbehy z takých oblastí, ktoré dobre pozná z vlastnej skúsenosti.
Nedobrého chata

História

Bola to súkromná chata významného organizátora turistiky na Slovensku a zakladateľa horolezeckého klubu JAMES Gustáva Nedobrého. Volali ju aj Krivánskou chatou. Blízko nej viedol chodník Tatranskej magistrály. Poskytovala veľmi dobré útočisko turistom, ktorí vystupovali na Kriváň. Chatu viedol a zásoboval sám Gustáv Nedobrý. Na plese postavil plaváreň a pleso z propagačných príčin premenoval na Krivánske pleso. Mala dve poschodia, desať izieb, v ktorých mohlo nocovať 60 turistov.

Zánik chaty

Počas druhej svetovej vojny slúžila nemeckej organizácii Hitlerjugend, ktorá tu v rámci rekonvalescencie umiestňovala deti (niektoré aj s matkami) z vojnou ohrozených nemeckých miest. Chata v roku 1943 zhorela. Požiar zapríčinili pravdepodobne deti. Zvyšky chaty podpálilo 26. augusta 1944 nemecké vojsko, ktoré po neúspešnom boji pri Troch studničkách likvidovalo všetky dostupné a možné útočiská partizánov.
Lymfocyt

Lymfocyty sú druh bielych krviniek, presnejšie agranulocytov.
Sú po neutrofilných granulocytoch najrozšírenejším typom bielych krviniek. Vyskytujú sa hlavne v miazge (lymfe) a vo všetkých orgánoch miazgovej sústavy. Majú veľké jadro, ktoré vypĺňa takmer celú bunku. Majú dobre vyvinutú schopnosť pohybu a fagocytózy. Lymfocyty sú jediné bunky schopné špecificky rozpoznávať antigén! Preto sú základom špecifickej (získanej) imunity.
Lymfocyty v krvi pochádzajú z kostnej drene (tzv. lymfocyty B) a z detskej žľazy - týmusu (tzv. lymfocyty T). B-lymfocyty vyvolávajú protilátkovú obranu. Vytvárajú protilátky bielkovinového charakteru imunoglobulíny. T-lymfocyty vykonávajú bunkovú obranu. Rozoznávajú cudzie bunky a produkciou cytotoxických látok ich ničia.
Sojuz TMA-01M

Konštrukčné zmeny verzie TMA-M

Hlavným rozdielom novej lode voči Sojuzom TMA je náhrada starého palubného počítača navigačného systému Argon-16 (2 kB RAM, 16 kB ROM, 200 000 inštrukcií/s) s hmotnosťou 70 kg a spotrebou 280 W novým RISC počítačom TsVM-101 (2MB RAM, 2MB ROM, 6 mil. inštrukcií/s) s hmotnosťou 8,8 Kg a spotrebou 40-60 W. V navigačnom systéme je namiesto pôvodných 6 blokov s celkovou hmotnosťou 101 kg novo inštalovaných 5 blokov s hmotnosťou 42 kg. Tým došlo k zníženiu spotreby z pôvodných 402 W na 105 W. Ďalej došlo k výmene historického meracieho a telemetrického systému. Miesto existujúceho, pozostávajúceho z 30 blokov s hmotnosťou 70 kg, bol inštalovaný nový systém MBITS. Ten je zložený zo 14 blokov s celkovou hmotnosťou 28 kg a jeho spotreba je 29-85 W namiesto 84-140 W u pôvodného variantu. Ďalšie zmeny boli vykonané v termoregulačnom systéme lodi. Vďaka celkovým úsporám hmotnosti palubného vybavenia je teraz možné na palube Sojuzu TMA-M vynášať spoločne s posádkou ďalších 120 kg nákladu, namiesto 50 kg pri variante TMA. Vďaka modernizácii a zjednodušeniu vybavenia tiež dôjde k zjednodušeniu a zrýchleniu výroby a testovania lodí Sojuz.

Priebeh letu

Sojuz TMA-01M odštartoval z kozmodrómu Bajkonur 7. októbra 2010 o 23:10:54,810 UTC. K spojovaciemu uzlu modulu Poisk Medzinárodnej vesmírnej stanice (ISS) sa pripojil po dvojdňovom lete 10. októbra o 00:01 UTC.
Súčasťou komplexu ISS bol až do 16. marca 2011, kedy sa o 04:27 UTC odpojil a o 07:54:05,3 UTC pristál v kazašskej stepi 86 km severoseverovýchodne od Arkalyku.
Richwiller

Poloha

Obec má rozlohu 5,55 km². Najvyšší bod je položený 259 m n. m. a najnižší bod 239 m n. m.

Obyvateľstvo

Počet obyvateľov obce je 3 389 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Frederik VIII. (Dánsko)

Život

Narodil sa ako syn následníka a budúceho dánskeho kráľa Kristiána IX. a Lujzy Hesensko-kasselskej. Následníkom trónu sa stal v roku 1863, kedy jeho otec nastúpil na dánsky trón.
Jeho mladší brat Viliam nastúpil v roku 1863 na grécky trón ako kráľ Juraj I. len krátko (30. októbra) pred tým, než sa jeho otec stal kráľom a Frederik korunným princom (15. novembra).
Dňa 29. januára 1906 sa stal dánskym kráľom ako druhý z dynastie Glücksburgovcov.
Frederik VIII. bol 1065. rytier španielskeho Rádu zlatého rúna, 806. rytier britského Podväzkového radu v roku 1896 a 152. veľkokrížovník portugalského Rádu veže a meča.
Zomrel v Hamburgu 14. mája 1912 a bol pochovaný v katedrále v Roskilde, mieste posledného odpočinku dánskej kráľovskej rodiny.
Port Louis (Maurícius)

Port Louis je hlavným mestom štátu Maurícius na severozápadnom pobreží ostrova. Počet obyvateľov mesta je spolu s predmestiami okolo 150 000. Je to jediný diaľkový námorný prístav krajiny.
V meste je chemický a petrochemický priemysel, spracovanie cukrovej trstiny, tabaku, pivovar, továreň na cigarety, sklo, nábytok, textil a elektroniku.
Nachádza sa tu sídlo katolíckeho biskupstva, výskumné ústavy, prírodovedné múzeum, divadlo, na kopci citadela (1838), ďalej Government House z 18. stor. a katolícka a anglikánska katedrála.
Mesto zohralo významnú úlohu v bojoch Francúzska proti Spojenému kráľovstvu v 18. storočí, kedy ho aj francúzsky guvernér dal rozšíriť.
Majstrovstvá Európy v ľadovom hokeji 1914

Výsledky

Streda 25. februára 1914:

Čechy – Belgicko 9:1 (4:0, 5:1)
Štvrtok 26. februára 1914:

Nemecko - Belgicko 4:1 (3:0,1:1)
Piatok 27. februára 1914:

Čechy - Nemecko 2:0 (1:0, 1:0)
Cassagnes (Lot)

Poloha

Obec má rozlohu 11,62 km². Najvyšší bod je položený 300 m n. m. a najnižší bod 148 m n. m.

Obyvateľstvo

Počet obyvateľov obce je 209 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Société nationale des chemins de fer français

Société nationale des chemins de fer français (väčšinou skracované ako SNCF; Francúzska národná železničná spoločnosť) je národný železničný dopravca vo Francúzsku.
Má na starosti asi 32 000 km železničných tratí, z toho 1 500 km vysokorýchlostných. Zamestnáva asi 180 000 ľudí. Sídli v Paríži na Rue du Commandant-René-Mouchotte.

Význam

SNCF prevádzkuje takmer všetky železničné trate na území Francúzska, vrátane vysokorýchlostných vlakov TGV a parížskej prímestskej železnice RER (spolu s RATP). Najprv zaisťovala aj prevádzku traťovej infraštruktúry, od roku 1997 však toto už neexistuje z dôvodov nových regulácií Európskej únie. Bola teda zriadená spoločnosť Réseau Ferré de France, ktorú riadi priamo štát. Takéto usporiadanie umožňuje zavedenie podmienok voľného trhu do železničnej dopravy, zatiaľ to však nebolo realizované.

Vznik a vývoj

SNCF vznikla zlúcením niekoľkých menších spoločností, operujúcich v jednotlivých častiach krajiny, v roku 1938. Novú spoločnosť vlastnil už štát a investoval do nej nemalé sumy. V 70. rokoch 20. storočia bol spustený projekt na výstavbu vysokorýchlostných tratí z metropoly na juh, do Lyonu a tak sa zrodila prvá trať TGV v roku 1981. Na konci 80. rokov a v 90. rokoch pribudli ďalšie vysokorýchlostné trate, technológia TGV sa rozšírila aj do ďalších krajín. V roku 2006 sa vyjadril prezident republiky Jacques Chirac, že do dvadsiatich rokov má byť už železnica nezávislá od fosílnych palív. Pravdepodobne tak bude pokračovať elektrifikácia tratí.
Ralph Branca

Životopis

Ralph Branca sa narodil v Mount Vernon v New Yorku ako pätnásty zo sedemnástich detí. Jeho otec John Branca bol z Talianska. Jeho matka Kati (rodená Berger), ktorá bola židovkou, emigrovala do Spojených štátov v roku 1901 z uhorského Sandorfu (dnes Prievaly, Slovensko). Jeho strýko Jozef Berger bol zabitý v koncentračnom tábore Majdanek a jeho teta Irma Gruenmandl zomrela v koncentračnom tábore v Osvienčime v roku 1942. Ralph bol vychovaný rímsko-katolíkom.
Branca vyštudoval strednú školu AB Davis a jeden rok navštevoval New York University (NYU).
Branca bol počas druhej svetovej vojny oslobodený od vojenskej služby kvôli astme a prepichnutiu ušného bubienka. V roku 1943 podpísal zmluvu s Brooklyne Dodgers, debutoval vo veku 18 rokov.
Oženil s Ann Mulvey, ktorej rodičia boli spoluvlastníkmi Dodgers. Ich dcéra Mary je vydatá za bajzbalového hráča Bobbyho Valentina. Ich ďalšia dcéra Patti žije vo Fort Myers na Floride.
Branca vydal v roku 2011 spomienku s názvom A Moment in Time (Moment v čase).
Andrew J. Muscato v roku 2013 o ňom natočil dokumentárny film Branca's Pitch.
Bol uvedený do siene slávy National Italian American Sports Hall of Fame.
Branca zomrel vo veku 90 rokov v opatrovateľskom dome v Rye Brook v New Yorku. Bol posledným žijúcim členom bajzbalového tímu Dodgers z roku 1947. Bol pochovaný v sekcii 26 na Gate of Heaven Cemetery v prímestskej oblasti Westchester. Jeho hrob susedí s oddielom 25, kde sú pochované Babe Ruth a Billy Martin.
Povinný tanec

Povinný tanec (ang. Compulsory dance; CD) bol do roku 2011 jednou z troch častí súťaže v párovej krasokorčuliarskej disciplíne „tance na ľade“. Po skončení sezóny 2009 – 2010 bol povinný tanec nahradený krátkym tancom.
Povinný tanec predstavoval časť súťaže, pre ktorú v každej sezóne technická komisia Medzinárodnej korčuliarskej únie stanovila presný popis povinného tanca, rozvrhnutie krokov, tempo, ako aj konkrétnu hudbu, na ktorú mali súťažiaci tancovať. Divácky boli povinné tance najmenej zaujímavou časťou pretekov, pretože všetci súťažiaci predvádzali rovnaký program a kroky na rovnakú hudbu. V povinných tancoch sa však najlepšie prejavila kvalita súťažiacich - hodnotil sa súlad (synchrónnosť) oboch krasokorčuliarov a ich technické schopnosti.
Podľa pravidiel Medzinárodnej korčuliarskej únie povinný tanec tvoril 10 % z celkového hodnotenia tanečných párov, originálny tanec 40 % a voľný tanec 50 %. Súťaž v povinnom tanci sa vždy konala v prvý deň súťaží tanečných párov.
Bobital

Poloha

Obec má rozlohu 4,99 km². Najvyšší bod je položený 111 m n. m. a najnižší bod 54 m n. m.

Obyvateľstvo

Počet obyvateľov obce je 1 017 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Umag

Polohopis

Mesto sa nachádza v západnej časti polostrova Istria, necelých 10 kilometrov od slovinskej štátnej hranice. Jeho súčasťou je osada Savudrija (Salvore), ktorá je najzápadnejším bodom Chorvátska.

Členenie mesta

Umag sa skladá z 23 častí: Babići (Babici), Bašanija (Bassania), Crveni Vrh (Monte Rosso), Čepljani (Cipiani), Đuba (Giubba), Finida (Finida), Juricani (Giurizzani), Katoro (Catoro), Kmeti (Metti), Križine (Crisine), Lovrečica (San Lorenzo), Materada (Matterada), Monterol (Monterol), Murine (Morno), Petrovija (Petrovia), Savudrija (Salvore), Seget (Seghetto), Sveta Marija na Krasu (Madonna del Carso), Umag (Umago), Valica (Valizza), Vardica (Vardiza), Vilanija (Villania) a Zambratija (Zambrattia).

Obyvateľstvo

V roku 2001 tu žilo 13 064 obyvateľov, z toho 59,6 % tvorili Chorváti, 18,3 % Taliani a zvyšok ostatné národnosti.

Šport

Umag je každoročne v júni dejiskom antukového tenisového turnaja ATP World Tour 250 series Croatia Open Umag
Smolenská oblasť

Smolenská oblasť je oblasť a federálny subjekt Ruskej federácie. Nachádza sa v Centrálnom federálnom okruhu.
Má rozlohu 49 786 km² a žije tu 1,05 milióna obyvateľov (podľa sčítania z roku 2002). Hlavným mestom oblasti je Smolensk.
La Bastide-sur-l’Hers

Poloha

Obec má rozlohu 4,77 km². Najvyšší bod je položený 721 m n. m. a najnižší bod 428 m n. m.

Obyvateľstvo

Počet obyvateľov obce je 721 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Miniatúra (maliarstvo)

Miniatúra znamená drobný obrázok, pôvodne v stredovekom knižnom maliarstve, od 16. storočia ako malé obrázky a medailóny, najčastejšie portréty.

Pôvod slova

Slovo miniatúra znamená pôvodne "to, čo sa má vyfarbiť červenou", od miniare a minium (olovnatá červeň), podobne ako je slovo rubrika od rubrum, na červeno. Pisári rukopisov vynechávali miesto pre iniciály, ktoré sa písali ozdobným písmom a červeným atramentom. Prví tlačiari ešte v 15. storočí vynechávali miesto pre začiatočné písmená kníh a kapitol, kam sa potom ručne maľovali väčšinou červené iniciály. Do týchto písmen sa už v ranom stredoveku maľovali rôzne ozdoby, ornamenty a výjavy – miniatúry.

Knižné miniatúry

Miniatúry sa maľovali krycími temperovými farbami na pergamen, a to až po napísaní rukopisu. Pozadie bývalo niekedy i pozlátené.
Najstaršie miniatúry neskorej antiky a raného stredoveku sú celostránkové obrázky a ilustrácie, väčšinou v bibliách alebo bohoslužobných knihách. Neskôr prevládajú ornamentálne iniciály len s jednotlivými postavami, až v neskorom stredoveku sa i v knižných miniatúrach opäť objavujú celé výjavy a krajiny.

Medailón

S rozšírením kníhtlače v 16. storočí knižné miniatúry zanikajú, v tom istom čase však vzniká iný typ miniatúr, teraz už výhradne v zmysle "malých obrazov". Sú to väčšinou portréty, kruhové, elipsovité alebo štvorhranné, maľované na dreve, na kove, na skle a neskôr i na porceláne. Veľkej obľube sa miniatúry tešili v 16. storočí a potom opäť v 18. a 19. storočí, kým ich nevytlačili fotografie.

Zberateľstvo miniatúr

Tak ako sa zbierajú obrazy či iné umelecké diela, sú aj mnohí zberatelia miniatúr. V roku 1971 bola na aukcii vydražená miniatúra portrétu od Isaaca Olivera za 65 000 libier .
Xixianykus

Opis

Mnohé adaptácie tohto dinosaura svedčia o jeho kurzoriálnom spôsobe života (prispôsobenie k behu). Pri dĺžke okolo 50 cm má celých 20 cm dlhé nohy a proporcionálne dlhé lýtka. To svedčí o schopnosti rýchleho pohybu.